Politivennen, 1800-01-01
Om Gadeoplysning om Natten i Stæderne. (Fortsat.) I Hannover har man i den sidste Tid gjort en for Oplysningen meget god Opfindelse af at blande Talg og Tran i saadanne Dele, at Blandingen faaer en tilstrækkelig; Tykhed, og tillige den bedste Bekvemhed til at brænde. En Andeel af denne Blanding, tilstrækkelig til i den bestemte Tid at give Næring til Vægen, gydes i den flydende Tilstand i en Glaslampe, hvori det størkner, og kan saaledes bekvemt bevares og uddeles til dem, der om Natten skulle rygte Lygterne. At Lampen er af Glas, har den Nytte, at Flammen ogsaa lyser nedad igjennem den. Ved Lygtevæsenet bliver overhovedet Bestyrelsens Opmærksomhed at henvende paa disse fem Punkter: Valget af de bedste Lygter, deres fordelagtigste Stilling, Næringens bedste Egenskab ved den mindste Bekostelighed, Belysningens Tid, og endelig den bedste Indretning imod den Svig eller Underslæb, som kunde have Sted. Der er intet Spørgsmaal om, at jo de for neden hele Kugellygter af hvidt Glas, ere de bedste ihenseende til Lysningen og til at hindre Vindens Spil; vel ere de derimod igjen dyrere, men denne Betragtning bør ikke sees paa. Har man ikke Raad til at have det tilstrækkelige Antal gode Lygter, saa er det dog sikkert bedre at have færre gode, end flere slette. Det Slags Lygter man har i København, er nogetnær de sletteste man kan have. Ruderne ere af grønt Glas, indfattes i brede Blikkarme, der kaste to meget store Skygger fra sig. Laagen er neden til, udsat for at lades aaben af Forsømmelse, eller at aabnes af sig selv, og denne uigjennemsigtige Laage, medfører endnu den store Hindring, at Lygterne, hvis ikke hele Fortoget skal beskygges af Laagen, maae stilles des nærmere Muren, og lyse altsaa desmindre midt ud paa Gaden. Endelig seer man ikke fjælden Spildtran at neddryppe, eller man maae idetmindste frygte derfor, naar man nedenfra beseer dem. Vil man endelig for Sparsomhedegs Skyld gave Rudelygter, da vælge man heller at gjøre dem trekantede; vende disse da den ene Rude imod Muren, saa har man kun een Skygge af Bliklet, der desuden bør være saa smalt sem muligt. En elig kunde Rudelig er e modtege den Forbedring, at de istedet fer Laager forneden fik en fast Rude, og at deres Aabning anbragtes oven til. Jeg bør ikke glemme at foreskrive til Ruderne det hvideste klareste Glas. Den bedste Stilling er unægtelig midt i eller over Gaden. Denne Paastand er saa iøjnefaldende rigtig, at den ikkun kan modsiges af Abderiter. En Lygte hængende midt over en Gade gjør bedre Tjeneste end to, hver med ligestor Flamme, ved Siden af samme. En Murlygte bortkaster sit halve Lys til Spilde paa sin Mur, den skygger paa en Deel, idetmindste, af Fortoget; alt dette er tvertimod ved den midt over hængende. Denne sidste viser ogsaa ifær sin Fordelagtighed i et Kryds af Gader, hvor den gjør ligesaa megen Tjeneste som fire Murlygter. Endelig er den ved sin høje Stilling sikker for at ituslaaes af Nattesværmere eller Tyve, der ville indhylle deres Optøjer eller Forbrydelser i Mørket. Lægger man nu til, at slige Lygter ikke saa let af Vægteren igjen kan slukkes for at yde ham Benefis Tran, paa Oplysningen Bekostning, (en Ting, som desuden kunde hindres, naar Lygtefaldet hver Aften eje Tændingen, laasedes, og Nøglen aflevereder) saa maae man falde i Forundring over, at Magistraten i København kunde finde Grund til at forandre Kronprindsensgadens Oplysning. Man veed at denne Gade før oplystes af tre skjønne hængende Lygter. Besparelse, kan idetmindste ikke efter mine Tanker, have været Grunden, og man har for at erstatte disse tre Lygter, maattet opsætte et langt større Antal Murlygter. Hvad Flammens Næring angaaer, da vilde Talg sikkert være den bedste. Denne er dog hos os for dyr, og Olien endnu dyrere. Tran, som ogsaa lyser ret godt, bliver da at foretrække, hvis man ikke vil bruge den ovenfor i Brunsvig opfundne Blanding. Enhver Stad, der har Evne dertil, bør man raade at lade den om Aftenen tændte Lygte brænde til Morgenen. Den Profit man kunde have ved nogle Timers Mørke, eller ved at gjøre Lygtealmanakker, som saa let kunne skuffe, gaaer bort ved den større Lejlighed til Svig og Underslæb; man faaer en slet Lysning; Gaderne blive farlige til visse Tider, og Nattesværmere og Tyve vide nu hvad for en Tid der er dem belejligst. Naar man vil lade Lygterne brænde den hele Nat, naar disse ere hængende og laasede, naar man forud har gjort Forsøg med en Flammes Fortæring af Tran i en vis Tid, saa kan man ved en retskaffen Administra;ion være saa sikker, som det ved nogen Indretning er muligt, for Underslæb. Licitering synes vel heel magelig og fordelagtig, men Liciteringer bør ikke uden med stor Forsigtighed bruges, helst i et Land, hvor Industri og Raskhed er liden, og hvor Fattigdom gjør frygtsom for Foretagender. Til Slutning bør det anmærkes, at Gadernes Oplysning i en Stad ikke, som det hidtil i de fleste Steder haves for Skik, bør ene udredes af Husejerne, men sikkert tillige af alle andre Indvaanere, og jeg skulde næsten troe i et større Forhold af de løse og ledige afog tilrejsende Pnglinger. Disse er det, hvis Uordener og Nattesvir for en Deel gjøre Oplysningen nødvendig.